อยากทราบวันไข่ตกค้ะต.ค.61 มาวันที่ 31พ.ย.61 ไม่มาธ.ค.61 มาวันที่ 13ม.ค.62 มาวันที่ 22ก.พ.62 ไม่มามี.ค.62 มาวันที่ 7แล้วหลังจากการมีเพศสัมพันธ์กี่วันถึงจะสามารถตรวจการตั้งครรภ์ได้ค้ะ
สวัสดีค่ะ ไข่ตกคือการที่ไข่หลุดออกมาจากรังไข่เข้าสู่ท่อนำไข่ เป็นบริเวณที่อสุจิจากเพศชายจะผ่านปากมดลูกเข้ามาจนถึงท่อนำไข่ ทำให้มีการผสมกันและมีการตั้งครรภ์ได้ปกติไข่จะตกประมาณวันที่ 14 ของรอบเดือน โดยวันแรกของรอบเดือนคือวันแรกที่มีประจำเดือนในเดือนนั้นๆค่ะจากข้อมูลที่ให้มา ประจำเดือนมาไม่สม่ำเสมอ จึงอาจจะนับเรื่องการตกไข่เองได้ยาก และอาจมีความผิดปกติของรังไข่อยู่ทำให้ตกไข่ไม่สม่ำเสมอ ประจำเดือนไม่มาตามปกติ แนะนำว่าควรไปปรึกษาสูตินรีแพทย์หากมีปัญหามีบุตรยากคือมีเพศสัมพันธ์สม่ำเสมอเป็นเวลาอย่างน้อย 1 ปี แต่ไม่ตั้งครรภ์ เพราะอาจมีสาเหตุอื่นๆเช่นความผิดปกติของการสร้างไข่หรือการตกไข่ ความผิดปกติของอุ้งเชิงกรานและมดลูก ความผิดปกติของมดลูกหรือช่องคลอด ทำให้ตัวอสุจิผ่านเข้าไปผสมไม่ได้ และอาจมีสาเหตุจากน้ำอสุจิของทางฝ่ายชายได้เช่นกัน สูตินรีแพทย์จะช่วยแก้ไขตามสาเหตุนั้นๆเพื่อให้สามารถตั้งครรภ์ได้ค่ะชุดตรวจการตั้งครรภ์เองทางปัสสาวะนั้นสามารถให้ผลบวกได้ตั้งแต่ 10-14 วันหลังมีการปฏิสนธิค่ะ หากไม่แน่ใจในผลตรวจควรไปยืนยันผลตรวจที่รพ.แพทย์อาจตรวจฮอร์โมนจากหญิงตั้งครรภ์ในเลือดหรือทำอัลตราซาวน์หน้าท้องดูเพิ่มเติมค่ะ